– Падзяліцеся, калі ласка, сваімі метадычнымі сакрэтамі. – У свой час у мяне быў проста выдатны настаўнік фізікі, з дапамогай якога я, вучань вясковай школы, стаў прызёрам усесаюзнай алімпіяды. Я вельмі ўдзячны яму і думаю, што мой сённяшні педагагічны стыль – гэта ў многім перайманне метадаў і прыёмаў майго настаўніка. Разам з тым шукаю і свае ўласныя формы працы і дзялюся імі са студэнтамі. Але нашы размовы не абмяжоўваюцца выключна фізікай: час не стаіць на месцы, адбываюцца разнастайныя рэформы, і сённяшняя агульнаадукацыйная школа ўжо не такая, якой была нават 5 гадоў таму. Думаю, выкладчыкі БДПУ павінны расказваць сваім будучым калегам і пра гэта.